[{"text_idx": "#000000", "text": "Akende pesu \u2013 kaks korda aastas ja teised head nipid"}, {"text_idx": "#000001", "text": "Kui ko\u0308o\u0308gi tasapinnad tasub lapiga u\u0308le ka\u0308ia kord pa\u0308evas ja vaibad tolmuimejaga u\u0308le to\u0303mmata va\u0308hemalt kord na\u0308dalas, on siiski ka koristusto\u0308id, mida pole vaja sedavo\u0303rd tihedalt ette vo\u0303tta. U\u0308heks selliseks to\u0308o\u0308ks on akende pesemine."}, {"text_idx": "#000002", "text": "Parim ilm ja parim aastaaeg akende pesemiseks"}, {"text_idx": "#000003", "text": "Rusikareeglina vo\u0303ib o\u0308elda, et Eestis on hea mo\u0303te pesta aknaid kaks korda aastas: kevadel, kui taimed ja puud on o\u0303itsemise lo\u0303petanud ning su\u0308gisel enne talveku\u0308lmade saabumist. Talvine aknapesu on ku\u0308lmakraadide to\u0303ttu keerukas. Esiteks on miinuskraadide ka\u0308es veega ma\u0308ssamine pigem ebameeldiv ning valesti valitud vahendid vo\u0303ivad klaasile hoopiski a\u0308ra ja\u0308a\u0308tuda ning inetuid ja\u0308lgi ja\u0308tta. Ja kuigi suviste soojade ilmadega on akende pesemine kindlasti palju mugavam, teeb liiga palav ilm selle ebamugavaks ning lisaks vo\u0303ib kuumalt paistva pa\u0308ike akendele puhastusvahenditest koledad va\u0308rviliselt virvendavad laigud ja\u0308tta."}, {"text_idx": "#000004", "text": "Liiga tuuline ilm ta\u0308hendab aga seda, et kiire kuivamise to\u0303ttu vo\u0303ivad klaasile ja\u0308a\u0308da inetud veeplekid ning tuul pritsib pesuvett ka pesijate endi peale. Tuulevaikne ilm lubab aga klaasid ise a\u0308ra kuivatada, nii et akende pesul on ka reaalselt mo\u0303tet. Kokkuvo\u0303tvalt vo\u0303ib seega o\u0308elda, et parim aeg oleks tuulevaikne kevad- vo\u0303i su\u0308gispa\u0308ev."}, {"text_idx": "#000006", "text": "Kui ajaga on kitsas ka\u0308es, oleks kasulik vastava teenuse tellimine professionaalidelt. Akende pesu hind vo\u0303ib esmalt ku\u0308ll mo\u0303tlema panna, ent samas pa\u0308a\u0308stab asjatundlik teenus sind redelil ko\u0303o\u0303lumisest ja oma aja kulutamist to\u0308o\u0308le, mida sa ei naudi. Mainimata ei saa ja\u0308tta ka seda, et ekspertide ka\u0308es la\u0308heb to\u0308o\u0308 kiiremini ja o\u0303igete puhastusvahendite kasutamisel pu\u0308sib ka tulemus kauem."}, {"text_idx": "#000008", "text": "Nagu mainitud, siis o\u0303igete puhastusvahendite kasutamisel pu\u0308sib tulemus kauem. Varasemalt kasutati akende pesemiseks peamiselt seebivett, kuivatamiseks linast lappi ja la\u0308ikimaho\u0303o\u0303rumiseks ajalehepaberit. Ajad on aga muutunud ning kui tahad ikkagi ise aknaid puhastada, tasuks kaaluda modernsematesse vahenditesse investeerimist. Ho\u0303o\u0303rits, kuivatuskumm ning mikrokiust klaasilapp teevad akende pesu palju meeldivamaks ka siis, kui sa ei ole professionaal."}, {"text_idx": "#000009", "text": "Aknapesu ko\u0303ige ta\u0308htsam osa ongi oskuslik kuivatamine ja kaasaegsete vahenditega on see palju lihtsam, kui tru\u0308kiva\u0308rvi ja\u0308lgi maha ja\u0308tva ajalehepaberi abil. Samas on ta\u0308htis meeles pidada seda, et aknapesu ei ole ainult klaasi puhtaks nu\u0308hkimine. Ta\u0308helepanu on vaja po\u0308o\u0308rata ka raamidele ning tihenditele ning need tasuks puhtaks tehe enne klaasi kallale asumist."}]